
కొన్ని ఆశాజనకమైన అంచనాలు, మరికొన్ని సిఫారసులు, సర్కారుకు మోదం కలిగించే వ్యాఖ్యలు.. వెరసి ఆర్థిక సర్వే నివేదిక. ప్రధాన ఆర్థిక సలహాదారు అరవింద్ సుబ్రమణియన్ ఆయన బృందం తయారు చేసిన 2016-–17 ఆర్థిక సర్వే నివేదికను మంత్రి జైట్లీ మంగళవారం నాడు పార్లమెంట్లో ప్రవేశపెట్టారు. సుబ్రమణియన్ ముద్ర స్పష్టంగా ఉన్న ఈ నివేదిక సర్కారును సంతోషపెట్టే క్రమంలో కఠిన వాస్తవాలను కప్పిపెట్టినట్టుగా కనిపిస్తోంది. పెద్ద నోట్ల రద్దు ప్రభావంపై తీవ్ర స్థాయిలో దుమారం చెలరేగుతున్న నేపథ్యంలో ఈ ప్రభావాన్ని తక్కువ చేసి చూపేందుకు సర్వే ప్రయత్నించింది. ఈ ఏడాది ఆర్థిక వృద్ధి రేటు 6.5 శాతం ఉంటుందనీ వచ్చే ఏడాది మళ్లీ 6.75 నుంచి 7.5 శాతానికి దూసుకుపోతుందని ప్రకటించింది. కీలక సంస్కరణలను బెరుకు లేకుండా అమలు చేస్తే మధ్యకాలికంగా భారత వృద్ధి రేటు 10 శాతాన్ని తాకుతుందని భరోసా ఇచ్చింది.నిజానికి పెద్ద నోట్ల రద్దు తర్వాత ఆర్థిక రంగంలో అసాధారణ మందగమనం నెలకొంది. హోల్సేల్ వ్యాపారంలో 20–-30 శాతం తగ్గుదల ఉన్నట్టు పరిశ్రమవర్గాలు చెబుతున్నాయి. చిన్న, మధ్య తరహా పరిశ్రమలు తీవ్రంగా దెబ్బతిన్నాయి. భారీ సంఖ్యలో ఉద్యోగాలు గల్లంతయ్యాయి. ఇవన్నీ స్వయంగా పరిశ్రమల సంఘాలు వెల్లడించిన వాస్తవాలు. ఆర్థిక రంగంలో మాంద్యం పోకడలకు సంకేతాలు. అవ్యవస్థీకృత రంగంలో పరిస్థితి మరింత తీవ్రంగా ఉంది. ఈ విషయాన్ని సర్వే కూడా గుర్తించింది. జీడీపీ అంచనాల్లో అవ్యవస్థీకృత రంగానికి జరిగిన నష్టాన్ని పరిగణనలోకి తీసుకోలేదని వెల్లడించింది. దేశీయంగా ఉపాధి కల్పనలో అవ్యవస్థీకృత రంగం వాటా 94 శాతం ఉంటే ఉత్పాదకతలో దాని భాగస్వామ్యం 45 శాతం ఉంటుంది. తీవ్రంగా దెబ్బతిన్న అవ్యవస్థీకృత రంగాన్ని పరిగణనలోకి తీసుకోకుండా ఈ ఏడాది వృద్ధి 6.5 శాతమని, వచ్చే ఏడాది 7.5 శాతానికి దూసుకుపోతుందని అంచనావేయడాన్ని ఎలా సమర్ధించుకుంటారు? కొందరు ప్రముఖ ఆర్థిక వేత్తల అంచనాప్రకారం సరైన డేటాను సమీకరించి క్రోడీకరిస్తే ఈ ఏడాది వృద్ధి రేటు 4 శాతానికి తగ్గే అవకాశం ఉంది. పైగా దెబ్బతిన్న ఆర్థిక రంగం కొత్త నోట్లు చలామణిలోకి రాగానే నాటకీయంగా కోలుకొని 7.5 శాతం ఆ తర్వాత కొన్నేళ్లలోనే 10 శాతం వృద్ధి రేటుతో దూసుకుపోతుందని అంచనావేయడం కూడా విస్మయం కలిగిస్తోంది. ప్రైవేట్ పెట్టుబడుల్లో కదలిక లేదు. వచ్చే ఏడాది కూడా ఇదే పరిస్థితి ఉండొచ్చు. బ్యాంకుల రుణ వితరణ కూడా పెరగలేదు. అయినా వృద్ధి రేటు దూసుకుపోతుందట. ఇదేమీ ఇంద్రజాలం కాదు. కుప్పకూలిన అనేక రంగాలు కోలుకొని మళ్లీ సాధారణ స్థితికి రావడానికి చాలా సమయం పడుతుంది. పెద్ద నోట్ల రద్దు సమాజానికి, ఆర్థిక రంగానికి కలిగించిన నష్టాన్ని అంగీకరించేందుకు ప్రభుత్వం సిద్ధంగా లేదు. ఐదు రాష్ర్టాల ఎన్నికల నేపథ్యంలో ప్రభుత్వం నుంచి ఆ నిజాయితీని మనం ఆశించలేము కూడా. ప్రభుత్వం అంగీకరించనంత మాత్రాన క్షేత్రస్థాయిలో ప్రజలు అనుభవిస్తున్న కడగండ్లు మాయమైపోవు. బహుశ ఈ విషయాన్ని గుర్తించే, తమ ఓటు బ్యాంకును సంఘటితం చేసుకునే ప్రయత్నాలకు కూడా సర్వే ద్వారా మోదీ ప్రభుత్వం స్పష్టమైన సంకేతాలు ఇచ్చింది. సర్వే ప్రతిపాదించిన సార్వత్రిక కనీస ఆదాయ పథకం అందులో ఒకటి. దీని ఆచరణ చెప్పినంత సులభం కాదు. ఏకమొత్తంగా నిరుపేదలకు కనీస రాబడిని కల్పించాలన్న ఆలోచనలో లోపం లేదు. అయితే అన్ని రకాల సంక్షేమ పథకాలు అందరూ అందుకోవడం లేదన్న విషయం ప్రభుత్వం గుర్తించాలి. ఒక్కో స్కీమ్ ఒక్కో సమూహానికి లబ్ధి కలిగిస్తుంది. కొత్త స్కీమ్ అర్హుల విషయంలో నిబంధనలు మారితే ప్రస్తుత సంక్షేమ పథకాల వల్ల లబ్ధి పొందుతున్న అనేకమంది అర్హులు నష్టపోయే అవకాశం ఉంది. గత ప్రభుత్వాలతో పోలిస్తే ఆర్థిక సంస్కరణల పేరుతో ప్రజలందరికీ చెందిన అమూల్యమైన సహజవనరులను ప్రైవేట్ పరం చేసే విషయంలో మోదీ సర్కారు చురుగ్గా ఉంది. ఈ విషయంలో ప్రజల నుంచి ఎదురయ్యే అసమ్మతికి విరుగుడుగా కూడా ఈ కొత్త స్కీమ్ను తెరపైకి తెచ్చారా అన్న సంశయాలు కలుగుతున్నాయి. అన్ని రకాల ఉన్నతాదాయాలను పన్ను పరిధిలోకి తీసుకురావాలన్నది ఆర్థిక సర్వే చేసిన మరో సూచన. బహుశ వ్యవసాయ రాబడులను కూడా దృష్టిలో ఉంచుకొని ఈ సూచన చేశారా.. అన్నది విశ్లేషకుల అనుమానం. దీనిపై రానున్న రోజుల్లో స్పష్టత లభిస్తుంది. దేశీయంగా విమానయానం కొత్త పుంతలు తొక్కుతోంది. చిన్న పట్టణాల్లో సైతం ప్రభుత్వం ఎయిర్పోర్టులను ఏర్పాటు చేస్తోంది. ఇలాంటి సందర్భంలో ఎయిర్ ఇండియాను ప్రైవేట్ పరం చేసే ప్రతిపాదన సర్వే నివేదిక ముందుకు తేవడం గమనార్హం. ఎయిర్ ఇండియా తర్వాత బీఎస్ఎన్ఎల్ కూడా అదే బాటలో ఉంటుందేమో. దేశానికి ప్రతిష్టాత్మకంగా ఉన్న పలు ప్రభుత్వ రంగ డిఫెన్స్ సంస్థలపై కూడా అంతర్జాతీయ వ్యాపారుల కన్నుంది. ముందు సమస్య ఉందన్న విషయాన్ని అంగీకరిస్తే పరిష్కారానికి ప్రయత్నం చేయవచ్చు. సమస్యే లేదని తేల్చిన తర్వాత పరిష్కారాల అన్వేషణ ఎలా సాధ్యం?

konni aasaajanakamaina anchanaalu, marikonni sifaarasulu, sarkaaruku modam kaliginche vyaakhyalu.. verasi aardhika sarve nivedika. pradhaana aardhika salahaadaaru aravind subramanian aayana brundam tayaaru chesina 2016-–17 aardhika sarve nivedikanu mantri jaitley mangalavaaram naadu paarlamentlo pravesapettaaru. subramanian mudra spashtamgaa unna ee nivedika sarkaarunu santoshapette kramamlo kathina vaastavaalanu kappipettinattugaa kanipistondi. pedda notla raddu prabhaavampai teevra sthaayilo dumaram chelaregutunna nepathyamlo ee prabhaavaanni takkuva chesi choopenduku sarve prayatninchindi. ee edaadi aardhika vruddhi retu 6.5 saatam untundanee vache edaadi malli 6.75 nunchi 7.5 saataaniki doosukupotundani prakatinchindi. keelaka samskaranalanu beruku lekunda amalu cheste madhyakaalikamgaa bhaarata vruddhi retu 10 saataanni taakutundani bharosa ichindi.nijaaniki pedda notla raddu tarvaata aardhika rangamlo asaadhaarana mandagamanam nelakondi. holsel vyaapaaramlo 20–-30 saatam taggudala unnattu parisramavargaalu chebutunnaayi. chinna, madhya taraha parisramalu teevramgaa debbatinnayi. bhari sankhyalo udyogaalu gallantayyaayi. ivannee swayamgaa parisramala sanghaalu velladinchina vaastavaalu. aardhika rangamlo maandyam pokadalaku sanketaalu. avyavastheekruta rangamlo paristhiti marinta teevramgaa undi. ee vishayaanni sarve kuudaa gurtinchindi. gdp anchanaallo avyavastheekruta rangaaniki jarigina nashtaanni parigananaloki teesukoledani velladinchindi. desheeyamgaa upaadhi kalpanalo avyavastheekruta rangam wata 94 saatam unte utpaadakatalo daani bhagaswamyam 45 saatam untundi. teevramgaa debbatinna avyavastheekruta rangaanni parigananaloki teesukokunda ee edaadi vruddhi 6.5 saatamani, vache edaadi 7.5 saataaniki doosukupotundani anchanaaveyadaanni ela samardhinchukuntaaru? kondaru pramukha aardhika vettala anchanaaprakaaram saraina detanu sameekarinchi krodikariste ee edaadi vruddhi retu 4 saataaniki tagge avakaasam undi. paiga debbatinna aardhika rangam kotta notlu chalaamaniloki ragane naatakeeyamgaa kolukoni 7.5 saatam aa tarvaata konnellalone 10 saatam vruddhi retutho doosukupotundani anchanaaveyadam kuudaa vismayam kaligistondi. private pettubadullo kadalika ledu. vache edaadi kuudaa ide paristhiti undochu. byaankula runa vitarana kuudaa peragaledu. aina vruddhi retu doosukupotundata. idemee indrajaalam kaadu. kuppakuulina aneka rangaalu kolukoni malli saadhaarana sthitiki raavadaaniki chala samayam padutundi. pedda notla raddu samaajaaniki, aardhika rangaaniki kaliginchina nashtaanni angeekarinchenduku prabhutvam siddamgaa ledu. aidu rashrtala ennikala nepathyamlo prabhutvam nunchi aa nijaayitiini manam aasinchalemu kuudaa. prabhutvam angeekarinchananta maatraana kshetrasthaayilo prajalu anubhavistunna kadagandlu mayamaipovu. bahusha ee vishayaanni gurtinche, tama otu byaankunu sanghatitam chesukune prayatnaalaku kuudaa sarve dwara modii prabhutvam spashtamaina sanketaalu ichindi. sarve pratipaadinchina saarvatrika kaneesa aadaaya pathakam andulo okati. deeni aacharana cheppinanta sulabham kaadu. ekamottamgaa nirupedalaku kaneesa rabadini kalpinchaalanna aalochanalo lopam ledu. ayithe anni rakala sankshema pathakaalu andaruu andukovadam ledanna vishayam prabhutvam gurtinchaali. okko skeem okko samuuhaaniki labdhi kaligistundi. kotta skeem arhula vishayamlo nibandhanalu maarithe prastuta sankshema pathakaala valla labdhi pondutunna anekamandi arhulu nashtapoye avakaasam undi. gatha prabhutvaalato poliste aardhika samskaranala paerutho prajalandarikee chendina amoolyamaina sahajavanarulanu private param chese vishayamlo modii sarkaaru churugga undi. ee vishayamlo prajala nunchi edurayye asammatiki virugudugaa kuudaa ee kotta skeemnu terapaiki techara anna samsayaalu kalugutunnayi. anni rakala unnataadaayaalanu pannu paridhiloki teesukuraavaalannadi aardhika sarve chesina maro suuchana. bahusha vyavasaaya raabadulanu kuudaa drushtilo unchukoni ee suuchana chesara.. annadi vislaeshakula anumanam. deenipai raanunna rojullo spashtata labhistundi. desheeyamgaa vimanayanam kotta puntalu tokkutondi. chinna pattanaallo saitam prabhutvam airportulanu erpaatu chestondi. ilanti sandarbhamlo air indianu private param chese pratipaadana sarve nivedika munduku tevadam gamanarham. air india tarvaata bsnl kuudaa adhe baatalo untundemo. deshaniki pratishtaatmakamgaa unna palu prabhutva ranga defens samsthalapai kuudaa antarjaatiiya vyaapaarula kannundi. mundu samasya undanna vishayaanni angeekariste parishkaaraaniki prayatnam cheyavachu. samasye ledani telchina tarvaata parishkaaraala anveshana ela saadhyam?